CELEX: 32007R1034
Language: el
Date: 2007-09-07 00:00:00
Title: Κανονισμός (ΕΚ) αριθ. 1034/2007 της Επιτροπής, της 7ης Σεπτεμβρίου 2007 , για τη θέσπιση απαγόρευσης της αλιείας γάδου στη ζώνη ICES VΙ· στα ύδατα ΕΚ της ζώνης Vb· και στα ύδατα ΕΚ και στα διεθνή ύδατα των ζωνών XII και XIV από σκάφη που φέρουν τη σημαία της Γαλλίας

8.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 236/3
            
         
      ΚΑΝΟΝΙΣΜΌΣ (ΕΚ) αριθ. 1034/2007 ΤΗΣ ΕΠΙΤΡΟΠΉΣ
   
   της 7ης Σεπτεμβρίου 2007
   για τη θέσπιση απαγόρευσης της αλιείας γάδου στη ζώνη ICES VΙ· στα ύδατα ΕΚ της ζώνης Vb· και στα ύδατα ΕΚ και στα διεθνή ύδατα των ζωνών XII και XIV από σκάφη που φέρουν τη σημαία της Γαλλίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (1), και ιδίως το άρθρο 26 παράγραφος 4,
   τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην Κοινή Αλιευτική Πολιτική (2), και ιδίως το άρθρο 21 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 41/2007 του Συμβουλίου, της 21ης Δεκεμβρίου 2006, περί καθορισμού, για το 2007, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε ύδατα όπου απαιτούνται περιορισμοί αλιευμάτων (3), καθορίζει ποσοστώσεις για το 2007.
            
         
               (2)
            
            
               Σύμφωνα με στοιχεία που έλαβε η Επιτροπή, έχει εξαντληθεί η ποσόστωση 2007 αλιευμάτων από το απόθεμα του παραρτήματος του παρόντος κανονισμού για σκάφη που φέρουν τη σημαία ή είναι νηολογημένα στο εκάστοτε κράτος μέλος.
            
         
               (3)
            
            
               Συνεπώς είναι ανάγκη να απαγορευθεί η αλιεία του εν λόγω αποθέματος καθώς και η διατήρησή του επί του σκάφους, η μεταφόρτωση και η εκφόρτωσή του,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εξάντληση ποσόστωσης
   Η αλιευτική ποσόστωση 2007 από το απόθεμα του παραρτήματος του παρόντος κανονισμού, για το κράτος μέλος που μνημονεύεται στο ίδιο παράρτημα, θεωρείται ότι έχει εξαντληθεί από την ημερομηνία που καθορίζεται σε αυτό.
   Άρθρο 2
   Απαγορεύσεις
   Η αλίευση από το απόθεμα που προσδιορίζεται στο παράρτημα του παρόντος κανονισμού για σκάφη που φέρουν τη σημαία ή είναι νηολογημένα στο κράτος μέλος που προβλέπεται στο ίδιο παράρτημα απαγορεύεται από την ημερομηνία που καθορίζεται σε αυτό. Απαγορεύεται η διατήρηση επί του σκάφους, η μεταφόρτωση ή η εκφόρτωση των εν λόγω αλιευμάτων μετά την καθορισμένη ημερομηνία.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Σεπτεμβρίου 2007.
      
         
            Για την Επιτροπή
         
         Φωκίων ΦΩΤΙΆΔΗΣ
         
         
            Γενικός Διευθυντής Αλιείας και Ναυτιλιακών Υποθέσεων
         
      
   
   
      (1)  ΕΕ L 358 της 31.12.2002, σ. 59.
   
      (2)  ΕΕ L 261 της 20.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1967/2006 (ΕΕ L 409 της 30.12.2006, σ. 11)· διορθώθηκε οτην ΕΕ L 36 της 8.2.2007, σ. 6.
   
      (3)  ΕΕ L 15 της 20.1.2007, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 898/2007 της Επιτροπής (ΕΕ L 196 της 28.7.2007, σ. 22).
   
      ΠΑΡΑΡΤΗΜΑ
      
                  Αριθ.
               
               
                  29
               
            
                  Κράτος μέλος
               
               
                  Γαλλία
               
            
                  Αποθεμα
               
               
                  COD/561214
               
            
                  Είδος
               
               
                  Γάδος (Gadus morhua)
               
            
                  Ζώνη
               
               
                  Ζώνη ICES VΙ· ύδατα ΕΚ της ζώνης Vb· ύδατα ΕΚ και διεθνή ύδατα των ζωνών XII και XIV
               
            
                  Ημερομηνία
               
               
                  24 Ιουλίου 2007